 (1) ปัจจัยความเสี่ยง 

1.  ความเสี่ยงเกี่ยวกับอุตสาหกรรม

-   ความเสี่ยงจากการใช้อลูมิเนียมทดแทนทองแดง

อลูมิเนียมเป็นวัตถุดิบที่สามารถใช้ทดแทนทองแดงได้ อย่างไรก็ตาม
อลูมิเนียมก็ยังไม่สามารถเข้ามาทดแทนการผลิตได้เต็มที่
เนื่องจากในการผลิตท่ออลูมิเนียมนั้นจะต้องใช้ความระมัดระวังสูง
ยากแก่การเชื่อมเข้าด้วยกันจึงทำให้การนำเอาท่ออลูมิเนียมมาทดแทนท่อทองแดงในการผลิตเครื่องทำความเย็นเป็นไปได้ยาก

ทั้งนี้
แนวโน้มความต้องการที่จะเปลี่ยนไปใช้อลูมินียมแทนท่อทองแดงนั้นคงจะไม่เหมาะสมเนื่องจากว่าอลูมิเนียมนั้นมีอายุการใช้งานที่สั้นกว่าท่อทองแดง
มีความเปราะบาง และแข็งแกร่งน้อยกว่า ท่อทองแดง

-   ความเสี่ยงจากข้อตกลงสัญญาการให้ความช่วยเหลือด้านเทคนิค

  เนื่องจากการพัฒนาผลิตภัณฑ์ที่มีความสำคัญมากในธุรกิจนี้ ดังนั้น
  เพื่อให้บริษัทสามารถติดตามการเปลี่ยนแปลงของเทคโนโลยีและความต้องการของลูกค้าได้
  นอกจากนี้ บริษัทยังได้มีข้อตกลงในด้านการให้ความช่วยเหลือด้านเทคนิคจาก เดอะ ฟูรูกาวา
  อีเล็คตริก คัมปะนี ลิมิเต็ด (สาระสำคัญของข้อตกลง อ้างถึงแบบ 56-1 หน้า 21 และหน้า 22)
  เพื่อบริษัทจะได้ทำการปรับปรุงการผลิต และผลิต
  ผลิตภัณฑ์ที่มีคุณภาพซึ่งจะสนองตอบความถูกต้องของลูกค้าได้มากขึ้น

-   ความเสี่ยงจากการพึ่งพาการสั่งซื้อวัตถุดิบ

  ความเสี่ยงจากการพึ่งพาการสั่งซื้อวัตถุดิบจาก เดอะ ฟูรูกาวา อีเล็คตริก คัมปะนี ลิมิเต็ด นั้น
  ขึ้นอยู่ที่ราคาต้นทุนของวัตถุดิบ ซึ่งขึ้นลงตลอดเวลาตามราคาซื้อขายของตลาด London Metal
  Exchange (LME) เนื่องจากว่าวัตถุดิบแผ่นทองแดงที่ใช้ในการผลิตท่อทองแดงนั้น
  ประกอบด้วยท่อทองแดงบริสุทธิ์เพียงอย่างเดียว

มาตรการรองรับความเสี่ยงจากการพึ่งพาการสั่งซื้อวัตถุดิบ

ทางบริษัทได้กำหนดนโยบายการสั่งซื้อวัตถุดิบ โดยจะมีการวางแผนล่วงหน้าประมาณ 3 เดือน
โดยการประสานงานกับฝ่ายขายและฝ่ายการผลิตซึ่งมีการจัดการซื้อวัตถุดิบดังนี้

1.  แผ่นทองแดง : เป็นการนำเข้าจากต่างประเทศทั้งจำนวน ทั้งนี้
    เนื่องจากปัจจุบันยังไม่มีผู้ผลิตแผ่นทองแดงในประเทศไทย
    จากการที่บริษัทต้องพึ่งพาการนำเข้าแผ่นทองแดงจากต่างประเทศเป็นส่วนมาก ดังนั้น ในปี
    2544 บริษัทได้สั่งซื้อแผ่นทองแดงจากบริษัท Itochu Corporation จำนวน 8,900 ตัน/ปี
    ซึ่งราคาวัตถุดิบแผ่นทองแดงดังกล่าวจะถูกกำหนดขึ้นจากราคาทองแดงในตลาด London
    Metal Exchange (LME) บวกด้วยค่าใช้จ่ายอื่น และสั่งซื้อจากผู้ผลิตรายอื่น ๆ อีก เช่น
    จากประเทศอินเดีย,พม่า, ญี่ปุ่น และแซมเบีย รวมประมาณ 8,350 ตัน/ปี รวมเป็น 17,250
    ตัน/ปี

  ทั้งนี้ เนื่องจากว่า ทองแดงเป็นสินค้า Commodity ราคาทองแดงจึงมีการเคลื่อนไหวตลอดเวลา
  ดังนั้น เพื่อเป็นการป้องกันความเสี่ยงอันอาจจะเกิดจากความผันผวนของราคาทองแดง
  บริษัทจึงเปิดโอกาสให้ลูกค้าได้มีโอกาสเลือกวิธีการกำหนดราคาทองแดงที่ต้องการ

1.1 การกำหนดราคาทองแดงไว้ล่วงหน้า (Booked LME Price Method)
เป็นวิธีการกำหนดราคาซื้อทองแดงของลูกค้าที่จะช่วยให้ลูกค้าได้ทราบราคาต้นทุนของทองแดงของตนเอง
โดยเมื่อบริษัทได้รับคำสั่งซื้อจากลูกค้า บริษัทจะไปทำการกำหนดราคาล่วงหน้ากับทาง The
Furukawa Electric Company Limited (FEC)
ซึ่งจะมีการให้บริการกำหนดราคาทองแดงล่วงหน้า โดยลูกค้าจะต้องรับผิดชอบค่า Booking Fee
เอง
การกำหนดราคาวิธีการนี้จะช่วยให้ลูกค้าและบริษัทลดความเสี่ยงอันเกิดจากความผันผวนของราคาทองแดงได้มาก
ดังนั้น ต้นทุนวัตถุดิบที่ลูกค้าจะต้องจ่ายมีลักษณะดังนี้

ต้นทุนแผ่นทองแดงของลูกค้า = LME+ ค่าใช้จ่ายอื่นๆ + Booking Fee

1.2 ไม่มีการกำหนดราคาทองแดงไว้ล่วงหน้า (Unbooked LME Price Method)
สำหรับลูกค้าที่เลือกใช้การกำหนดราคาด้วยวิธีนี้
ลูกค้าจะต้องรับความเสี่ยงจากความผันผวนของราคาทองแดงด้วยตนเอง ทั้งนี้
เนื่องจากต้นทุนวัตถุดิบที่บริษัทจะคิดจากลูกค้า คือ ราคาทองแดงในตลาดโลกเฉลี่ย 1 เดือน
ก่อนที่บริษัทจะทำการผลิต ซึ่งจะใช้เวลาประมาณ 1 เดือนปฏิทินนับตั้งแต่ลูกค้าสั่งซื้อ หลังจากนั้น
จึงจะทำการส่งมอบท่อทองแดงให้กับลูกค้า อย่างไรก็ตาม
เนื่องจากระยะเวลาที่ใช้ในการกำหนดราคาวัตถุดิบให้แก่ลูกค้า (Quotation Period)
อาจมีความไม่สอดคล้องกับระยะเวลาในการจ่ายเงินค่าวัตถุดิบของทางบริษัท
ซึ่งบริษัทจะต้องจ่ายค่าวัตถุดิบในราคาเฉลี่ยของเดือนที่ส่งมอบแผ่นทองแดงนั้น ๆ ดังนั้น
จึงทำให้บริษัทมีภาระความเสี่ยงที่เกิดจากความผันผวนของราคาทองแดงได้เพื่อเป็นการป้องกันความเสี่ยงที่อาจเกิดขึ้น
บริษัทได้ทำการกำหนดราคาทองแดงล่วงหน้ากับ FEC สำหรับตัวบริษัทเอง
โดยบริษัทจะเป็นผู้รับผิดชอบจ่ายค่า Booking Fee ในส่วนนี้ ดังนั้น
ราคาต้นทุนแผ่นทองแดงของลูกค้าที่ใช้ในการกำหนดราคาวิธีนี้จึงเท่ากับ

ต้นทุนแผ่นทองแดงของลูกค้า = LME + ค่าใช้จ่ายอื่น

จะเห็นได้ว่า ถึงแม้ว่าการที่บริษัทมีการเสนอวิธีการกำหนดราคาทั้ง 2 วิธี
เพื่อให้เป็นไปตามหลักการปฏิบัติทั่วไปในอุตสาหกรรม แต่ในขณะเดียวกัน
บริษัทก็ยังสามารถป้องกันความเสี่ยงของตนเองอันเกิดจากความผันผวนของราคาทองแดงได้อย่างมีประสิทธิภาพ
ซึ่งในปัจจุบันลูกค้าส่วนใหญ่ประมาณร้อยละ 85 - 90
จะเลือกวิธีกำหนดราคาทองแดงแบบมีการกำหนดราคาทองแดงไว้ล่วงหน้า

สาเหตุที่บริษัทสั่งซื้อวัตถุดิบจาก เดอะ ฟูรูกาวา อีเล็คตริก คัมปะนี ลิมิเต็ด (FEC)

สาเหตุที่บริษัทสั่งซื้อวัตถุดิบจาก เดอะ ฟูรูกาวา อีเล็คตริก คัมปะนี ลิมิเต็ด (FEC)
ซึ่งเป็นบริษัทแม่นั้น เนื่องจากว่า เดอะ ฟูรูกาวา อีเล็คตริก คัมปะนี ลิมิเต็ด
เองก็เป็นผู้ผลิตท่อทองแดงรายใหญ่ในแถบเอเชีย และยังเป็นผู้ถือหุ้นรายใหญ่ของบริษัทด้วย
และในเรื่องของอัตราภาษีนำเข้าเพียงร้อยละ 3 เมื่อเทียบกับการสั่งซื้อวัตถุดิบผ่านทางบริษัท Sumi
– Thai International Corporation ซึ่งมีอัตราสูงถึงร้อยละ 6 เนื่องจากว่า Sumi –
Thai ต้องสั่งซื้อแผ่นทองแดงจาก ผู้ผลิตซึ่งอยู่ในประเทศแซมเบียด้วย ในขณะที่ เดอะ ฟูรูกาวา
อีเล็คตริก (FEC) สั่งซื้อแผ่นทองแดงผ่าน Itochu Corporation
ซึ่งเป็นนายหน้าขายแผ่นทองแดงให้กับผู้ผลิตซึ่งอยู่ในประเทศฟิลิปปินส์ ด้วยเหตุนี้ อัตราภาษีนำเข้า
วัตถุดิบจาก 2 ประเทศจึงแตกต่างกัน และมีผลทำให้ราคาวัตถุดิบโดยรวมสูงกว่าราคาที่สั่งซื้อจาก
FEC ทั้งนี้ หากทาง Itochu Corporation ไม่สามารถจัดส่งวัตถุดิบแผ่นทองแดงให้กับบริษัทได้
บริษัทก็สามารถที่จะหันมาสั่งซื้อจาก เดอะ ฟูรูกาวา อีเล็คตริก (สิงค์โปร์)ได้ ซึ่งในปัจจุบัน เดอะ
ฟูรูกาวา อีเล็คตริก (สิงค์โปร์) เป็นผู้
จัดจำหน่ายวัตถุดิบแผ่นทองแดงในแถบภาคพื้นเอเซียตะวันออกเฉียงใต้ด้วย

2.  ท่อทองแดงนำเข้า :
    เนื่องจากบางคราวบริษัทมีปริมาณความต้องการของลูกค้ามากกว่าปริมาณการผลิตได้จริง
    ดังนั้นเพื่อทดแทนการผลิตที่ขาดไป และเพื่อเป็นการรักษาลูกค้าไว้
    บริษัทจึงต้องนำเข้ามาเพิ่มเติม แต่อย่างไรก็ตาม
    เป็นการนำเข้ามาเพื่อผลิตต่อในส่วนของการทำเกลียวหรือการขัดเงา
    แล้วจึงนำไปขายต่อลูกค้า การสั่งซื้อท่อทองแดงทั้งหมดเป็นการสั่งซื้อจาก เดอะ ฟูรูกาวา
    อีเล็คตริก คัมปะนี ลิมิเต็ด ในประเทศญี่ปุ่น
    โดยใช้หลักการกำหนดราคาทองแดงเดียวกับการสั่งซื้อแผ่นทองแดงโดยตรงจาก Itochu
    Corporation อย่างไรก็ตาม FEC จะคิดค่าการผลิตท่อทองแดงรวมถึงกำไรซึ่งคิดประมาณ
    ร้อยละ 7 - 13 ของค่าการผลิต ทั้งนี้
    ขึ้นอยู่กับประเภทของท่อทองแดงสำเร็จรูปที่บริษัทสั่งซื้อดังนี้

2.1 ท่อทองแดงแบบเรียบ - อัตรากำไรร้อยละ 10

2.2 ท่อทองแดงก่อนเข้าสู่กระบวนการทำเกลียวในผนังท่อ - อัตรากำไรร้อยละ 7

2.3 ท่อทองแดงแบบเกลียว - อัตรากำไรร้อยละ 13

  บริษัทได้มีการตกลงทำสัญญาซื้อขายท่อทองแดงนำเข้าจาก FEC
  โดยมีสาระสำคัญของสัญญาดังต่อไปนี้

  วันที่สัญญา : 1 กุมภาพันธ์ 2543

สาระสำคัญของสัญญา : บริษัททำสัญญาซื้อท่อทองแดงจาก เดอะ ฟูรูกาวา อีเล็คตริก คัมปะนี
ลิมิเต็ด

ค่าตอบแทน : ราคาทองแดงในตลาด London Metal Exchange + ค่าใช้จ่ายอื่น ๆ + ค่า
Booking Fee + (ค่าการผลิตท่อทองแดง* x 107 - 1.1)

อายุสัญญา : 5 ปี นับตั้งแต่วันที่ 1 กุมภาพันธ์ 2543 ถึงวันที่ 31 มกราคม 2548

-   ความเสี่ยงจากการพึ่งพิงผู้จัดจำหน่าย (บริษัท ธานี อินเตอร์เนชั่นแนล เทรดดิ้ง จำกัด)

  เนื่องจากในอดีตบริษัท ธานี อินเตอร์เนชั่นแนล เทรดดิ้ง จำกัด เป็นผู้จัดจำหน่ายท่อทองแดง
  ไร้ตะเข็บที่นำเข้าจาก เดอะ ฟูรูกาวา อีเล็คตริก คัมปะนี ลิมิเต็ด
  ซึ่งต่อมาภายหลังที่มีการจัดตั้งบริษัท ฟูรูกาวา เม็ททัล (ไทยแลนด์) จำกัด (มหาชน) บริษัท ธานี
  อินเตอร์เนชั่นแนล เทรดดิ้ง จำกัด
  จึงได้เปลี่ยนเป็นผู้จัดจำหน่ายท่อทองแดงไร้ตะเข็บให้กับผู้ค้าปลีก
  และลูกค้าผู้ประกอบการผลิตเครื่อง ทำความเย็นในประเทศไทยให้ทางบริษัท ฟูรูกาวาฯ แทน
  ดังนั้น ลูกค้าส่วนหนึ่งที่บริษัท ธานีฯ เป็นผู้จัดจำหน่ายให้จึงเป็นลูกค้าเก่าที่เคยซื้อสินค้าจาก เดอะ
  ฟูรูกาวา อีเล็คตริก คัมปะนี ลิมิเต็ด
  ซึ่งบริษัทจะทำการผลิตท่อทองแดงและส่งมอบสินค้าโดยตรงให้แก่ลูกค้าแทนบริษัท ธานีฯ
  ส่วนการชำระเงิน บริษัท ฟูรูกาวาฯ ก็จะเรียกเก็บเงินจากบริษัท ธานีฯ
  เช่นเดียวกับลูกค้ารายอื่นทั่วไป

  ถึงแม้ว่า กว่าร้อยละ 23.38 ของยอดขายของบริษัทในปี 2544
  เป็นการขายโดยผ่านผู้จัดจำหน่ายจากบริษัท ธานีฯ ซึ่งเป็นผู้จัดจำหน่ายรายใหญ่ของบริษัท ดังนั้น
  หากบริษัท ธานีฯ ไม่สามารถเป็นผู้จัดจำหน่ายให้กับบริษัทได้ต่อไป
  บริษัทก็ยังสามารถขายผลิตภัณฑ์โดยตรงให้กับลูกค้ารายอื่นและลูกค้าเก่าของบริษัท ธานีฯ ได้
  ด้วยความเชื่อมั่นในคุณภาพของผลิตภัณฑ์ และการให้บริการที่ดี
  รวมถึงการรักษาความสัมพันธ์ที่ดีระหว่างบริษัทกับลูกค้า
  ซึ่งคาดว่าจะไม่ก่อให้เกิดปัญหากับการดำเนินงานของบริษัทแต่อย่างใด

2.  ความเสี่ยงกับการตลาด

-   ความเสี่ยงจากการแข่งขันของผู้ผลิตในต่างประเทศ

ปัญหาการแข่งขันอาจเกิดขึ้นได้ เนื่องจากการนำเข้าจากผู้ผลิตในต่างประเทศ เช่น ยุโรป หรือ
ประเทศมาเลเซีย อย่างไรก็ตาม
ราคานำเข้าจากประเทศเหล่านี้เสียเปรียบราคาสินค้าที่ผลิตในประเทศ เนื่องจากปัจจัยด้านค่าขนส่ง
และระยะเวลาในการส่งมอบสินค้า

2.  ความเสี่ยงเกี่ยวกับราคาวัตถุดิบ

-   เนื่องจากทองแดงมีลักษณะเป็นสินค้า Commodity
    มีการเปลี่ยนแปลงในระดับราคาอยู่ตลอดเวลายากแก่การคาดการณ์
    บริษัทจึงดำเนินการเพื่อป้องกันความเสี่ยงดังกล่าว
    ด้วยการกำหนดราคาวัตถุดิบล่วงหน้าในทุกคำสั่งซื้อของลูกค้า

    2.  ความเสี่ยงจากอัตราแลกเปลี่ยน

 ความเสี่ยงจากอัตราแลกเปลี่ยน
เกิดจากความผันผวนอย่างมากของอัตราแลกเปลี่ยนเงินตราต่างประเทศในท้องตลาด
ซึ่งจะมีผลกระทบในทางลบต่อการดำเนินงานของบริษัททั้งในปัจจุบันและอนาคต
อย่างไรก็ตามเพื่อหลักของความระมัดระวังบริษัทมีการป้องกันความเสี่ยงโดยการทำธุรกรรมสัญญาซื้อขายเงินตราต่างประเทศล่วงหน้า
ดังนั้น ผู้บริหารจึงเชื่อว่าบริษัทมีความเสี่ยงในอัตราแลกเปลี่ยนน้อย